Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: Az állattenyésztésről szóló 1993. évi CXIV. törvény
Paragraph Index: 1928

1. Törzskönyvezés 1.1. Állatazonosítás, nyilvántartás — támogatást igényelhet a törzskönyvező szervezet, ha elvégezte a lovak (csikók) egyedi azonosításáról felvett törzskönyvi nyilvántartási adatok számítógépes előfeldolgozását, és az adatokat eljuttatta az állattenyésztési központi adatbankba. Az igényjogosultságot hivatalosan az OMMI igazolja, az adatbankba átvett adatok száma alapján, mely igazolást a 60 napon belül kiállított igénylőlaphoz mellékelni kell. 1.2. Kanca tenyésztési adattárolás — támogatást igényelhet a törzskönyvező szervezet, ha az állattenyésztési központi adatbank részére adattárolás céljára előkészíti és feldolgozza a tenyészkancák törzskönyvi adatait. Az igényjogosultságot hivatalosan az OMMI igazolja, az adatbankba átvett adatok száma alapján, mely igazolást a 60 napon belül kiállított igénylőlaphoz mellékelni kell. Amennyiben az OMMI az igénylő, a jogosultságot az érintett tenyésztő egyesület ellenjegyzi. 1.3. Fedezőmén tenyésztési adattárolás — támogatást igényelhet a törzskönyvező szervezet, ha az állattenyésztési központi adatbank részére adattárolás céljára előkészíti és feldolgozza fedezőmének törzskönyvi adatait. Az igényjogosultságot hivatalosan az OMMI igazolja, az adatbankba átvett adatok száma alapján, mely igazolást a 60 napon belül kiállított igénylőlaphoz mellékelni kell. 1.4. Származás-nyilvántartás (kancafedeztetés-nyilvántartás) — támogatást igényelhet a törzskönyvező szervezet a kancafedeztetés nyilvántartásáért. Az igényjogosultságot az OMMI által hitelesített, iktatott és 60 napnál nem régebbi származás-nyilvántartással kell igazolni, melyről kiadott igazolást az igénylőlaphoz mellékelni kell. Amennyiben az OMMI az igénylő, a jogosultságot az érintett tenyésztő egyesület ellenjegyzi. 1.5. Törzskönyvben tartás (tenyészkancák) — támogatást igényelhet az elismert tenyésztő szervezet a törzskönyvi nyilvántartások vezetéséért, a méneskönyv előkészítésért. A tenyésztők a törzskönyvezéshez nyújtott támogatást a tenyésztő szervezeten keresztül igénylik. Az igényjogosultságot az OMMI által hitelesített, iktatott és 60 napnál nem régebbi törzskönyvi adatokról kiadott igazolással kell igazolni, melyet az igénylőlaphoz mellékelni kell. 1.6. Származás-ellenőrzés — támogatást igényelhet az elismert tenyésztő szervezet, valamint a törzskönyvi vizsgálatokkal megbízott szervezet, ha a származás-ellenőrzés érdekében az OMMI vércsoportvizsgálatot rendel el, és a vizsgálat alapján a szülők nem zárhatók ki. Az igényjogosultságot hivatalosan az OMMI igazolja, melyet a 60 napon belül kiállított igénylőlaphoz mellékelni kell. 1.7. DNS alapú származás-ellenőrzés — támogatást igényelhet az elismert tenyésztő szervezet, valamint a törzskönyvi nyilvántartások vezetésével megbízott szervezet, ha a származás-ellenőrzés érdekében az OMMI DNS vizsgálatot rendel el, és a vizsgálat alapján a szülők nem zárhatók ki. Az igényjogosultságot hivatalosan az OMMI igazolja, melyet a 60 napon belül kiállított igénylőlaphoz mellékelni kell.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes